એટર્ની જનરલે કહ્યું કે SC-ST વર્ગના લોકોએ ઘણું વેઠવું પડ્યું છે. કેન્દ્ર સરકારે સર્વોચ્ચ કોર્ટને કહ્યું કે 2006ના નિર્ણય પર પુનર્વિચારની તત્કાલ જરુર છે. કેન્દ્રએ કહ્યું કે SC-ST પહેલાથી પછાલ છે માટે પ્રમોશનમાં રિઝર્વેશન આપવાની અલગથી કોઈ ડેટાની જરુર નથી. એટર્ની જનરલે કહ્યું કે હવે એકવાર તેમને ST/ST ના આધારે નોકરી મળી છે તો પદોન્નતિમાં અનામત માટે ડેટાની શું જરુરિયાત છે? જ્યારે સુપ્રીમ કોર્ટે કહ્યું કે 2006ના નાગરાજ નિર્ણય મુજબ સરકાર SC/STને પ્રમોશનમાં અનામત ત્યારે જ આપી શકે છે જ્યારે ડેટાના આધારે નક્કી હોય તે તેમનું પ્રતિનિધિત્વ ઓછું છે અને તે પ્રમોશનની મજબૂતી માટે જરુરી છે.